CELEX: 62018TN0183
Language: et
Date: 2018-03-12 00:00:00
Title: Kohtuasi T-183/18: 12. märtsil 2018 esitatud hagi – VL jt versus parlament

14.5.2018   
            
            
               ET
            
            
               Euroopa Liidu Teataja
            
            
               C 166/38
            
         12. märtsil 2018 esitatud hagi – VL jt versus parlament
   (Kohtuasi T-183/18)
   (2018/C 166/49)
   Kohtumenetluse keel: inglise
   
      Pooled
   
   
      Hagejad: VL, VM, VN ja VO (esindajad: advokaadid P. de Bandt, M. Gherghinaru ja J. Probst)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               kohustada kostjat esitama kõnealuse täiskogu istungi salvestus vastavalt Üldkohtu kodukorra artiklile 89;
            
         
               —
            
            
               tunnistada käesolev hagiavaldus kahju hüvitamise nõudes vastuvõetavaks ja põhjendatuks ning seetõttu,
               
                           i.
                        
                        
                           mõista kostjalt VL kasuks välja hüvitis varalise ja mittevaralise kahju tekitamise eest, mille põhjustas kostja õigusvastane ja hooletu tegevus;
                        
                     
                           ii.
                        
                        
                           mõista kostjalt VM, VN ja VO kasuks välja hüvitis varalise ja mittevaralise kahju tekitamise eest, mille põhjustas kostja õigusvastane ja hooletu tegevus;
                        
                     
         
               —
            
            
               vastavalt Euroopa Liidu Kohtu põhikirja artiklile 31 ja Üldkohtu kodukorra artiklile 109 kuulutada kohtuistung kinniseks, kui Üldkohus peaks leidma, et kohtuistungi korraldamine antud juhtumi puhul on asjakohane; ja
            
         
               —
            
            
               mõista kõik käesoleva menetlusega seotud kohtukulud välja kostjalt.
            
         
      Väited ja peamised argumendid
   
   Hagi põhjenduseks väidavad hagejad, et:
   
               —
            
            
               kostja on rikkunud Euroopa Liidu põhiõiguste harta artikleid 31 ja 35 ja üldisemalt üldist hoolsuskohustus, kuna ta ei suutnud tagada, et VL suhtes rakendataks ausaid ja õiglaseid töötingimusi ning ta saaks vajalikku meditsiinilist abi ja ravi;
            
         
               —
            
            
               kostja õigusvastane tegevus põhjustas VL-ile varalist kahju, mis seisnes tema (praeguse ja tulevase) töötasu märkimisväärses vähenemises, samuti mittevaralist kahju, mis tuleneb tema füüsilise ja vaimse seisundi pöördumatust ja tõsisest halvenemisest, poliitilise ja akadeemilise karjääri kaotusest ning sotsiaalse ja isikliku elu väga tõsisest halvenemisest;
            
         
               —
            
            
               kostja õigusvastase tegevuse tõttu sai VM varalist kahju töötasu kaotuse tõttu; ning
            
         
               —
            
            
               kostja õigusvastase tegevuse tõttu said VM, VN ja VO varalist kahju, mis seisneb erinevate halduslõivude, õigusabikulude ja igakuiste õendusabikulude tasumises, ning mittevaralist kahju.